கேள்வி: நேரு விலங்கியல் பூங்கா - வரலாறு பற்றி விளக்கவும்.
பதில்: ஐதராபாத்தின் நேரு விலங்கியல் பூங்கா அரசாணை எண் 247, 26 அக்டோபர் 1959 தேதியிட்டது மூலம் நிறுவப்பட்டு அக்டோபர் 6ஆம் நாள், 1963 அன்று திறக்கப்பட்டது. தெலங்காணா அரசு வனத்துறையால் இந்த பூங்கா நிர்வகிக்கப்படுகிறது. இந்த பூங்காவிற்கு இந்தியாவின் முதல் இந்தியப் பிரதமர் ஜவகர்லால் நேரு பெயரிடப்பட்டது.
கேள்வி: நேரு விலங்கியல் பூங்கா - விலங்குகள் மற்றும் கண்காட்சிகள் பற்றி விளக்கவும்.
பதில்: இந்த மிருகக்காட்சி சாலை சுமார் 380 ஏக்கர் நிலப்பரப்பில் மிர் ஆலம் நீர்த்தேக்கத்திற்கு அருகில் அமைந்துள்ளது. இந்த மிருகக்காட்சி சாலையில் சுமார் 100 வகையான பறவைகள், விலங்குகள் மற்றும் ஊர்வன உள்ளன. இதில் இந்திய மூக்குக்கொம்பன், ஆசியச் சிங்கம், வங்காளப் புலி, சிறுத்தை, இந்தியக் காட்டெருது, இந்திய யானை, தேவாங்கு மலைப்பாம்பு, மான், மறிமான் உள்ளிட்ட பல பறவை உள்ளன. சுமார் 600 ஏக்கர் நிலப்பரப்பில் வளைவுகளுடன் அமைந்த கரைகளைக் கொண்ட மிர் ஆலம் நீர்த்தேக்கம், நூற்றுக்கணக்கான புலம்பெயர்ந்த பறவைகளை ஈர்க்கும் வண்ணம் அமைந்துள்ளது. இது மிருகக்காட்சி சாலைக்கு வருபவர்களின் கவனத்தினை மேலும் ஈர்ப்பதாக அமைந்துள்ளது. மிருகக்காட்சி சாலையில் உள்ள இரவு வீட்டில் இரவு பகல் பொழுதுகள் செயற்கையாக மாற்றியமைக்கப்பட்டுள்ளன. எனவே பார்வையாளர்கள் மிருகக்காட்சி சாலையில் இருக்கும்போது இரவு நேர விலங்குகள் சுறுசுறுப்பாக இருக்கும் காட்சியினைப் பகல் பொழுதில் காணலாம். இந்த கண்காட்சியில் சிம்பன்சி, ஒட்டகச்சிவிங்கி, பழந்தின்னி வெளவால்கள், தேவாங்கு, பெரிய தேவாங்கு, புனுகுப்பூனை, சிறுத்தைப் பூனை, முள்ளெலி, கூகை ஆந்தை, பொரிப்புள்ளி ஆந்தை, மீன்பிடி ஆந்தைகள் மற்றும் பெரிய கொம்பு ஆந்தை காணப்படுகின்றன. மீன் காட்சிச் சாலை, டைனோ பூங்கா, பட்டாம்பூச்சி பூங்கா மற்றும் ஆமை வீடு போன்றவையும் உள்ளன. இந்த மிருகாட்சிச் சாலையில் விலங்குகள் தத்தெடுப்புத் திட்டம் 2014 முதல் செயல்படுகிறது. இதன் கீழ் மக்கள் மற்றும் பெருநிறுவனங்கள் ஏதேனும் ஓர் விலங்கு அல்லது முழு அமைப்பினையும் தத்தெடுத்து அவற்றின் பராமரிப்பிற்குப் பணம் செலுத்துகின்றனர்.
கேள்வி: நேரு விலங்கியல் பூங்கா - ஈர்ப்புகள் குறித்து விரிவாக சொல்லுங்கள்.
பதில்: மிருகக்காட்சிசாலையில் உள்ள ஆசியச் சிங்கம், வங்காளப் புலி, தேன் கரடி விலங்குகளைக் காண ஒவ்வொரு நாளும் பல பயணங்கள் நடைபெறுகின்றன. மிருகக்காட்சிசாலையில் ஒவ்வொரு நாளும் திட்டமிடப்பட்ட சிறப்புக் கல்வி நிகழ்ச்சிகள் மற்றும் விலங்குகளுக்கான உணவூட்ட நிகழ்வுகள் நடைபெறுகின்றன. இயற்கை வரலாற்று அருங்காட்சியகம் மற்றும் இரயில் முதலியன பிற கவர்ச்சி காட்சிகளாக உள்ளன.
கேள்வி: நேரு விலங்கியல் பூங்கா - மாடம் பற்றி தகவல் சொல்.
பதில்: படிமம்:Hyd Zoo - Tiger Alert in Water.jpg|தண்ணீரில் ஆசிய புலிகள் படிமம்:Hyd Zoo - Two Tortoises.jpg|ஆமை படிமம்:Hyd Zoo - Lion relaxing - Lioness Alert.jpg|ஓய்வெடுக்கும் சிங்க இணைகள் படிமம்:Hyd Zoo - Tiger Entering Water.jpg|ஆசியப் புலி படிமம்:Wild Buffalo at Nehru Zoological Park Hyderabad.JPG|இந்திய காட்டெருது படிமம்:Leopard at Nehru Zoological Park Hyderabad.jpg|சிறுத்தை படிமம்:Bear 1.JPG|சூரியக்கரடி படிமம்:JiMkalu1.JPG|மான்கள் படிமம்:White Tiger heading for a Chill Out.jpg|வெள்ளைப் புலி